นัดกับนัด

**นัดกับนัด** เป็นละครซิตคอมทางโมเดิร์นไนน์ทีวี ทุกวันอาทิตย์ ออกอากาศเวลา 17.00 น. - 18.00 น. สร้างโดย เอ็กแซ็กท์-ซีเนริโอ กำกับการแสดงโดย จิรศักดิ์ โย้จิ้ว ออกอากาศตอนแรกเมื่อวันที่ 7 มกราคม พ.ศ. 2550 ในชื่อตอน *สวัสดีปีใหม่* 

และตั้งแต่วันที่ 3 มกราคม 2558 เป็นต้นไป เปลี่ยนวัน-เวลาออกอากาศเป็นทุกวันเสาร์ เวลา 18.00 - 19.00 น. โดยออกอากาศแทนละครซิตคอม **[[ลูกพี่ลูกน้อง (ละครซิตคอม)|ลูกพี่ลูกน้อง]]** ของทุกวัน แต่มาออกอากาศช้ากว่าปกติประมาณ 15 นาทีในเวลา 18.15 น. โดยจะออกอากาศหลังจากจบการรับสัญญาณการออกอากาศของ คณะรักษาความสงบแห่งชาติ (คสช.) ให้สื่อวิทยุ สื่อโทรทัศน์และโทรทัศน์ดาวเทียมทุกสถานี ออกอากาศรายการพิเศษ "เดินหน้า ประเทศไทย (Thailand Moves Forward)" พร้อมกันทุกสถานีและให้ใช้สัญญาณของสถานีวิทยุโทรทัศน์กองทัพบกออกอากาศไปจนกว่าจะได้รับคำสั่งเปลี่ยนแปลง) 

ซึ่งนัดกับนัด ได้ออกอากาศเป็นครั้งสุดท้าย ในวันที่ 30 พฤษภาคม 2558 ในชื่อตอน Good Bye เพราะนัดกับนัดถึงจุดอิ่มตัวแล้ว โดยให้เหตุผลเดียวกับ บางรักซอย 9

## บุคคลผู้สร้าง

###### ผู้กำกับการแสดง

* จิรศักดิ์ โย้จิ้ว

###### ทีมสร้างสรรค์

* ถกลเกียรติ วีรวรรณ, จิรศักดิ์ โย้จิ้ว ,  พฤกษ์ เอมะรุจิ , วรรณวิภา งามสามแจ่ม . ตวิษ แสนโภศิก , สกล วงษ์สินธุ์วิเสส 

###### ทีมเขียนบท

* พฤกษ์ เอมะรุจิ , วรรณวิภา งามสามแจ่ม . ตวิษ แสนโภศิก , สกล วงษ์สินธุ์วิเสส . จิรศักดิ์ โย้จิ้ว , พิมสิรินทร์ พงษ์วาณิชสุข , วริทธิ์ อัมพรรัตน์ , จักรกริช สุพัฒน์ผล

## รายชื่อนักแสดงหลัก
* **[[สุกฤษฎิ์ วิเศษแก้ว]]** หรือ บี้ เดอะสตาร์ รับบท นัดหล่อ (ชื่อจริง ธนัสถ์ ทรัพย์สมบูรณ์) เป็นชาวจังหวัดเชียงใหม่ เข้ามาทำงานเป็นนายธนาคารในกรุงเทพมหานคร ทำอาหารเก่ง นัดหล่อเคยเป็นคนเจ้าชู้ แต่ตอนนี้แอบรักอย่างจริงใจกับพลอยแค่คนเดียวเท่านั้น เคยบอกรักกับพลอยตั้งแต่ตอน *ยายตัวร้ายกับนายสารภาพรัก* ต่อมาเป็นแฟนกันใน ตอน *ยัยตัวร้ายกับนายสีชมพู* และเลิกกับพลอยในที่สุดในตอนบ๊ายบาย..ยัยตัวร้าย และบวชเป็นพระในตอน  *หลวงพี่ มาแว้วว* นัดหล่อมีน้องสาว 1 คนชื่อนาย และมีลูกพี่ลูกน้องชื่อนอร์ธ พอนอร์ธมาอาศัยบ้านตนก็ยินยอมและให้นอร์ธไปขายกางเกงยีนส์ หลังจากที่นอร์ธไปอยู่หอได้ไม่นาน เขาจึงพบท่านชายอุดม (แฟนของส้มจี๊ด) และพอเจอหญิงเล็กก็จีบ แต่พอหญิงเล็กปลอมเป็นผู้ชายก็เผลอไปจูบจนใบเฟิร์นรับไม่ได้ พอเจออุ๊บอิ๊บตนจึงเดินหน้าจีบแต่ไม่มีใจรักตอบ ในปี 2556 ตนก็ยังคิดถึงเรื่องพลอยและพบพลอยอีกครั้ง แต่ถูกนัดเท่ห์สั่งห้ามไว้ หลังจากที่พ่อเสียชีวิต ทุกคนเข้าใจผิดคิดว่าหญิงเล็กเป็นแฟนตน แต่แม่ไม่รู้ว่าหญิงเล็กกับตนเป็นแฟนกันจริงหรือเปล่า พอกลับมาจากอเมริกาเจอผัดฉ่า (รุ่นน้องพี่ไทนี่) และจากนั้นเพื่อนพลอยมาหาเพื่อบอกว่าพลอยมีอะไรจะบอกตน แต่นัดเท่ห์ก็ยังห้ามอยู่ดี หลังจากที่จียอนกลับเกาหลีไปได้ไม่นาน เขาจึงไปหาพลอยอีกครั้งและบอกลาพลอยก่อนจะกลับเชียงใหม่เพื่อไปดูแลแม่ ในปี 2557 ตนกลับมาที่ประเทศไทย เพื่อเริ่มต้นชีวิตใหม่ ในตอน *เธอหายไป* ตนกับอุ๊บอิ๊บจึงตามหาจุนซาว่าจุนซาอยู่ที่ไหน แท้จริงจุนซาไปบวช หลังจากที่จุนซาลาได้ไม่นานเขาไปคบกับจูน (ญาติของจุนซา) แต่ถูกจุนซาขัดขวาง และบอกจุนซาว่าให้ไปคุยกับพ่อแม่จูนเรื่องงานแต่งงานของตนกับจูน จากนั้นจุนซาก็ยอมรับให้ตนกับจูนคบกันต่อ และในตอนอวสาน ตนแต่งงานกับจูนและมีลูกสาวด้วยกัน 1 คนชื่อเนม และลูกชายคนเล็กชื่อเพชร
* **[[อาณัตพล ศิริชุมแสง]]** หรือ อาร์ เดอะสตาร์ รับบท นัดเท่ (ชื่อจริง ณัฐพงศ์ สิงห์พยัฒเดช) เป็นชาวจังหวัดอุดรธานี เข้ามาทำงานเป็นนักดนตรีในร้านหมูกะทะ และขายกางเกงยีนส์อยู่ในตลาด เคยเป็นแฟนกับอ้น แล้วเลิกกันไปในตอน *GOOD BYE MY ทอมแคระ* ปัจจุบันเป็นนักข่าวเรื่องชาวบ้าน โดยนัดเท่มีพลังพิเศษคือเมื่อชายคนไหนที่สับสนทางเพศสัมผัสซิกแพคซี่ที่ 3ของนัดเท่ จะกลายเป็นกระเทยกับเกย์ในทันที โดยเฉพาะพี่ไทนี่ที่มาสัมผัสซิกแพคซี่ที่ 3 ของตนในตอน *ซิกแพคเปลี่ยนชีวิต* และแอบชอบจียอน ตอนนี้เขาหาทางง้อจียอนอยู่ พอง้อสำเร็จทั้งนัดเท่ห์และจียอนก็คบกันแต่เป็นการคบลับ ๆ โดยมีคนรู้เรื่องคือ นัดหล่อ ลุงสมหมาย พี่ไทนี่ และส้มจี๊ด ปัจจุบันเปิดเผยแล้วว่านัดเท่ห์และจียอนตกลงเป็นแฟนกันอย่างเป็นทางการ เรียกแทนกันว่าเค้ากะตัวเอง ปัจจุบันเขากับจียอนกำลังกุมความลับเรื่องท่านชายอุดม และในตอน *แฟนเขา แฟนเรา แฟนใคร* ตนไม่เคยรู้ว่าจียอนเคยมีอะไรกับจุนซาที่เกาหลี ก่อนที่จุนซาจะไปบวช และในตอนอวสาน ตนถูกจุนซาต่อยเพราะว่าตนทิ้งจียอน แต่แท้จริงตนปล่อยให้จียอนมีความสุขกับจุนซา และตนยังตัดใจจากจียอนไปไม่ได้จนเสียใจหนักมาก 10 ปีผ่านไป ตนกลับมาเจอจียอนอีกครั้งและมีลูกด้วยกัน 1 คนชื่อไนซ์ เพราะก่อนที่จียอนไปเกาหลีจียอนท้องและไปตรวจดีเอ็นเอมาว่าเป็นลูกของตน ส่วนลูกสาวคนเล็กชื่อนิว
* **[[อิสริยะ ภัทรมานพ]]** หรือ ฮั่น เดอะสตาร์ รับบท จุนซา ชายหนุ่มชาวเกาหลีที่พบจียอนในร้านกาแฟ ตามจีบจียอนจนรู้ว่ามีนัดเท่ห์เป็นแฟน ภายหลังจียอนรู้มาว่าจุนซาเป็นเจ้าของร้านกาแฟที่คอยรั้งตัวเพราะยังรักจียอน แต่ไม่แสดงออก และจุนซาก็ปล่อยตัวจียอนไป ปัจจุบันมาอาศัยที่ประเทศไทยเพื่อพักรักษาใจเรื่องจียอนและบังเอิญเจอส้มจี๊ดที่ร้านอาหารที่นัดหล่อเคยไปนัดพลอยบ่อยครั้ง แต่เขาไม่รู้สึกอะไรกับส้มจี๊ดทั้งๆ ที่ส้มจี๊ดแอบปลื้ม แล้วเขาก็กลับมาอยู่บ้านป้าอัญซึ่งเป็นญาติพ่อของเขานั่นเอง และในตอน *เซอร์ไพรส์...ป๊ะล่ะ!?* เขาพบครูต่ายโดยเริ่มมีใจให้ครูต่าย กับบังเอิญเจอจียอนอีกครั้งก่อนที่เขาไปบวช พอบวชเสร็จลุงนุ้ยก็ถ่ายคลิปของตนกับจียอนเพื่อเอาไปให้นัดเท่ห์ดู และในตอน *ฮี่ ฮ่า รวย* ตนกับครูต่ายได้ตกลงเป็นแฟนกัน กับปกปิดเรื่องความสัมพันธ์ของตนกับจียอนไว้ในใจ ต่อมาตนก็ยอมรับความจริงว่าตนเคยแอบรักจียอนต่อหน้านัดเท่ห์ และในตอนอวสาน ตนต่อยหน้านัดเท่ห์และพาจียอนกลับเกาหลี และบอกเลิกครูต่าย ทำให้นัดเท่ห์อกหักและเสียใจหนักกว่าเก่า แต่ก่อนไปเกาหลีตนทราบว่าจียอนแพ้ท้อง ตนก็พาจียอนไปตรวจ DNA และเป็นลูกของนัดเท่ห์ 10ปีต่อมาตนกับจียอนก็คิดแบบเพื่อน จากนั้นนุชที่เป็นรุ่นน้องของตนมาเจอตนแต่ตนคิดกับนุชแค่น้องสาว และแต่งงานกับครูต่ายอีกครั้งมีลูกด้วยกัน 2 คนคือแอนนา และโจอี้
* **[[ซอ จียอน]]** รับบท ณิชานันท์ วงศ์ขจรศรี / จียอน สาวเกาหลีที่มาตามหาแม่ที่เมืองไทย ลี้ภัยจากการตามล่าของแม่เลี้ยงใจโฉด และในตอน *ไอ้หนุ่มดอยเต่า* พวกนัดหล่อจึงพาเธอไปเชียงใหม่ และพบคนที่หน้าตาเหมือนแม่ของเธอและบอกว่าแม่ของเธอเสียชีวิตแล้ว เธอก็ช็อกจนร้องไห้ เพราะมันไม่ใช่เรื่องจริง แต่เธอก็ยังดิ้นรนตามหาแม่ของเธอต่อไปเรื่อยๆ สุดท้าย ชาวนัดกับนัดและหมวดอิ๊งค์ได้ช่วยจียอนให้พ้นจากเงื้อมมือคนร้ายหมายเอาชีวิตจียอน บ้านอยู่ตรงข้ามนัดกับนัด คำอุทานติดปากของเธอคือ "อมม๊ะ" มักใช้ในยามที่เธอคิดมากกับเรื่องต่าง ๆ กินเก่งมาก ปัจจุบันเป็นแฟนนัดเท่ห์ เรียกแทนกันว่าเค้ากับตัวเอง ดีกรีความหึงของเธอสูงขึ้นจนเกือบจะกลายเป็นสาวโก๊ะจอมคิดมาก เพราะว่าเวลาเธอเห็นนัดเท่ห์ไปปันใจให้หญิงอื่นเธอมักจะพูดเสมอว่า *ถ้าหากเจ้าชู้หรือไปจีบหญิงอื่น แกตายแน่ไอ้หน้าลิง* หรืองอนง่ายหายยาก ตอนนี้กลับเกาหลีไปทำงานที่ร้านกาแฟเพื่อฟังคำพิจารณาตัดสินคดีแม่เลี้ยงวางแผนฆ่าลูกเลี้ยงหวังมรดก แต่จียอนมีรักครั้งใหม่กับจุนซาถึงแม้ว่าในใจตนยังรักนัดเท่ห์อยู่ ในตอน *เซอร์ไพรส์...ป๊ะล่ะ!?* จียอนกลับมาที่เมืองไทยพร้อมข่าวดี โดยที่เธอไม่รู้ว่า... จุนซาแอบตามมาที่เมืองไทยด้วย อยู่ใกล้ตัวตลอดแต่ไม่เจอกันเพราะพรากจากกันตลอด และในตอน *แฟนเค้า แฟนเรา แฟนใคร* เธอบังเอิญเจอจุนซาอีกครั้ง ก่อนที่จุนซาตัดสินใจไปบวช พอจุนซาบวชเสร็จลุงนุ้ยก็จัดฉากให้ตนกับจุนซาทำขนมกิมจิแล้วถ่ายคลิปไปให้นัดเท่ห์ดูเพื่อเป็นหลักฐาน

ในอดีตวัยเด็กของจียอน พ่อกับแม่ของเธอหย่ากันตั้งแต่อายุ 10 ขวบ เธอเกิดที่ไทย เพราะเธออาศัยอยู่ในบ้านของคุณยาย (จังหวัดภูเก็ต) โดยจังหวัดภูเก็ตนั้นเธอกับครอบครัวอาศัยตั้งแต่เธอแบเบาะจนอายุ 5 ขวบ แล้วต่อมาก็ย้ายไปอยู่ที่เชียงใหม่ ซึ่งเป็นบ้านที่คุณทวดของเธออาศัย จากนั้นพ่อของเธอกับลูกน้องพาเธอย้ายไปอยู่ที่เกาหลีทางแม่เพ็ญก็เสียใจหนักมากจนกลายเป็นแม่ม่ายผัวทิ้ง พอเธอโตขึ้นมาก็มาตามหาแม่ที่ไทยแต่ยังไม่หาเจอมาจนทุกวันนี้ กับอาลัยอาวรณ์แม่มากที่สุด จนตามหาเท่าไหร่ก็ไม่เจอสักที และในตอน *ฮี่ ฮ่า รวย* เธอได้เจอแม่อีกครั้ง และขอร้องให้แม่กลับไปคืนดีกับพ่อ

ในตอนอวสาน ตนถูกนัดเท่ห์บอกเลิกจนนัดเท่ห์ถูกจุนซาต่อยแล้วตนกับจุนซาบอกลาทุกคนและกลับเกาหลีอีกครั้งเพื่อไปแต่งงานจนสุดท้ายตนท้องเป็นปริศนาและไม่รู้ว่าเป็นลูกของใคร พอไปตรวจดีเอ็นเอแล้วว่าลูกในท้องเป็นผู้ชายและเป็นลูกของนัดเท่ห์ชื่อไนซ์ และลูกสาวคนเล็กชื่อนิว
* **[[เปรมินทร์ ทับแก้ว]]** รับบท **ครูต่าย** เป็นครูสาวที่แอบรักนัดเท่ห์ข้างเดียวสมัยเรียนมหาวิทยาลัย และเป็นผู้หญิงที่หมอแหนมตามตื๊อจนน่ารำคาญ เมื่อรู้ว่านัดเท่ห์มีแฟนแล้ว จึงพยายามทำใจไม่ให้รัก แต่ดูเหมือนครูต่ายจะลืมยาก พอจุนซามาอาศัยอยู่ข้างบ้านเริ่มมีความสัมพันธ์กันมากขึ้น  ในตอน ฮี่ ฮ้า  รวย  ครูต่ายและจุนซาได้ตกลงเป็นแฟนกัน ในตอนอวสาน ครูต่ายทราบว่าจุนซาพาจียอนกลับเกาหลี ตนจึงตัดสินใจเป็นโสดหลังจากที่ตนเลิกกับจุนซาไปได้ไม่นาน หลังจากที่2นัดแต่งงาน ตนจึงตัดสินใจแต่งงานกับจุนซาอีกครั้ง
*  **[[พิชชาพร สุจริตกุล]]** รับบท จูน หรือ **จูน จันจิมา**  เป็นญาติของจุนซา  โดยปรากฏตัวครั้งแรกในตอน ยันต์กันต์ผี  และในปัจจุบัน จูน และนัดหล่อได้ตกลงเป็นแฟนกัน ในตอนอวสานตนแต่งงานกับนัดหล่อและมีลูกด้วยกันคือเนม อายุเท่ากับไนซ์ ลูกชายของนัดเท่ห์และจียอน
* **ธัณย์สิตา สุวัชราธนากิตติ์** หรือ *[[ชมพู่ ก่อนบ่ายคลายเครียด]]* รับบท **ส้มจี๊ด กุลสตรี รัตนาพร** เป็นชาวจังหวัดชลบุรี เช่าบ้านอยู่ข้าง ๆ กับ 2 นัด มีนิสัยชอบสืบเสาะเรื่องของชาวบ้าน พอรู้จะเอาไปแฉทันที ชอบชมว่าตัวเองสวย โดนล้อว่าดำตลอด ในอดีตไม่รู้ว่าน้ำหวานน้องสาวของตนเป็นน้องบุญธรรม กับถูกแม่เลี้ยงว่าน้ำหวานดีตลอด ส้มจี๊ดทำอะไรก็ผิดตลอด ทำให้ส้มจี๊ดโตมาเสียคนจนถึงปัจจุบัน พอแม่มาเยี่ยมก็ชมน้ำหวานมาก จนส้มจี๊ดถูกประกิตล้อว่าเป็นลูกตาจ่วนจนเสียใจ แม่มาขอโทษกับแฉเรื่องน้ำหวานกับบอกสาเหตุไป หลังจากนั้นพ่อมาทีไรเกือบแฉเรื่องน้ำหวานตลอด พอน้ำหวานรู้ความจริงก็เสียใจหน้าด้านกลับบ้านที่ชลบุรี แม้จะไม่ใช่สายเลือดก็ตาม โดยส้มจี๊ดอยู่คนเดียว แล้วอะตอมย้ายมาอยู่แทน ปัจจุบันเปิดร้านเสริมสวยเป็นของตนเอง โดยมีไทนี่เป็นเพื่อนร่วมหุ้น ตอนนี้ส้มจี๊ดกำลังติดตามความสัมพันธ์ระหว่างนัดเท่ห์กับจียอน แต่มีเหตุต้องเจ็บตัวบ่อยครั้ง แต่สุดท้ายก็เป็นอีกคนที่รู้ความสัมพันธ์ของนัดเท่ห์และจียอน แต่ก็ยังไม่สามารถบอกคนอื่นได้ และรู้ว่าท่านชายอุดมคือท่านชายตัวจริง พยายามจะทำผัวให้ได้ จากนั้นก็โทรบอกพ่อว่าท่านชายอุดมคือคนเก็บขยะ, เป็นมาเฟียและเป็นคนบ้า ตนจึงเลิกคบกับท่านชายอุดม ต่อมาพอเจอจุนซาจึงคิดจะจับจุนซาทำผัวให้ได้แต่ไม่สำเร็จเพราะจุนซากับครูต่ายเป็นแฟนกัน ในตอนอวสาน ตนช็อคหนักมากที่จุนซาพาจียอนกลับเกาหลี ตนจึงตัดสินใจแต่งงานกับหมอแหนม

* **[[รอง เค้ามูลคดี]]** รับบท **สมหมาย สมประสงค์ ** เป็นชาวจังหวัดอุดรธานี เป็นโรคเกาต์ เปิดร้านขายของชำชื่อว่าร้าน "เมียสมหมาย" ชอบหนีไปเที่ยวคาราโอเกะ/ร้านข้าวมันไก่บ่อย ๆ เป็นเพื่อนกับนุ้ย
* **[[ณัฐนี สิทธิสมาน]]** รับบท **อาจารย์ป้า หรือ สมศรี สมประสงค์ นามสกุลเดิม สมศรีขจี บัวขาวยันต์** เป็นชาวจังหวัดเชียงใหม่ ทำงานเป็นอาจารย์สอนพิเศษ และเป็นภรรยาของสมหมาย ถูกคนอื่นล้อเป็นประจำว่า **[[ปอบ (ผีไทย)|ปอบ]]** ชอบทำแผนแตกตลอด เวลา 2 นัดกำลังจับผิดใคร
* **พิเชษฐ์ เอี่ยมชาวนา** หรือ โย่ง เชิญยิ้ม รับบท **นุ้ย วินัย พากันนา** เป็นชาวจังหวัดนครศรีธรรมราช เป็นเพื่อนของสมหมาย มีลูกชายชื่อป๊อด แต่กลับเป็นลูกที่ไม่เคยมาหาพ่อเสียที จนใคร ๆ ก็ล้อว่า **ไอ้ลูกไม่มาหา**
* **เอนก อินทะจันทร์** หรือ แอนนา ชวนชื่น รับบท **แหนม มาโหนช แซ่ลี่** เป็นเพื่อนของนุ้ย และเป็นจิตแพทย์ พูดภาษาไทยไม่ค่อยชัด เพิ่งกลับมาจากไต้หวัน มักสร้างความปวดหัวให้กับผู้อื่น โดยเฉพาะสมหมายกับนุ้ย ชอบเกาะนุ้ยกินและหาเรื่องกวนใจนุ้ยเป็นชีวิตจิตใจ ทำผิดทีไรเป็นต้องโทษคนอื่นก่อนเสมอ ปรากฏตัวตอนแรกในตอน รักหลอก ๆ อย่าบอกจอห์น ต่อมาทำงานเปนคนขับแท็กซี่ แล้วก็ลาออกจากงาน แล้วได้รับบทเป็นตัวประกอบภาพยนตร์ และชอบเรียกตัวเองว่า **ซุปตาร์** ตอนนี้เปลี่ยนอาชีพเป็นพนักงานรักษาความปลอดภัย (รปภ.) เพราะเป็นแผนที่นุ้ยวางไว้โดยใช้ครูต่ายมาล่อเพื่อให้แหนมตั้งใจหางาน ซึ่งปัจจุบันคอยขัดขวางครูต่ายกับจุนซา
* **[[จุ๊บจิ๊บ เชิญยิ้ม]]** รับบท **ประกิต ชาวสาบัง** เป็นชาวกรุงเทพมหานคร ทำงานเป็นพนักงานรับส่งเอกสารของธนาคารที่นัดหล่อทำงาน เป็นคนพูดมาก พูดไม่ถูกกาลเทศะ พูดกวน ๆ ชอบทำท่าเหมือนลิง แม่มีอาชีพเป็นช่างเย็บผ้า และมีพ่อเป็นกะเทย ขับรถจักรยานยนต์ ตั้งชื่อว่า น้องวริศรา ประกิตชอบเพ้อฝัน ซึ่งเป็นคนขายของร้านวีซีดีข้าง ๆ ร้านกางเกงยีนส์ของนัดกับนัดกับคอยช่วย2นัดขายกางเกง และเป็นลูกน้องของอะตอมที่ตลาด ประกิตขอร้องให้พี่ไทนี่แต่งหน้าให้เป็นผู้หญิงเพราะประกิตสงสัยในความสัมพันธ์ของนัดเท่ห์และจียอน แต่ไม่สำเร็จสักทีแถมโดน จียอนกับนัดเท่ห์หลอกอีก ปัจจุบันมีใจให้อะตอมตั้งแต่ที่อะตอมจูบประกิตโดยบังเอิญ เพราะอะตอมเป็นจูบแรกของประกิต (การกระทำนี้คือแผนของนัดเท่ห์) และเป็นจุดพลิกผันของตนกับอะตอม แต่มักจะถูกอะตอมหลอกใช้เสมอ กับมโนว่าอะตอมเป็นแฟนตนตลอดเวลา เพราะถ้าเกิดอะตอมไปปันใจให้ชายอื่น เขามักจะบอก 2 นัดหรือใครก็ได้ให้แก้ปัญหาแต่ก็ไม่สำเร็จสักที แต่ถ้าเกินกว่านั้นเขาจะอิจฉาคนที่มายุ่งวุ่นวายกับอะตอมด้วยการต่อยและรุมกระทืบ หรือไม่ก็จะฆ่าตัวตายด้วยการเอาคัตเตอร์หรือมีดมาจี้คอตัวเอง หรือเอาปืนมาจ่อขมับ แม้ความรักของทั้งคู่จะไม่ลงเอยกันด้วยซ้ำ แต่สุดท้ายตนก็เป็นได้แค่ลูกน้องของอะตอมและไม่อยากให้เจ้านายตัวเองต้องเดือดร้อน เพราะถ้าตนมีความรักกับใครสักคน คนนั้นจะต้องเกลียดตนทันที ตนจึงขอยอมเป็นโสดตลอดชาติมันจะดีซะกว่า และในตอนอวสาน พอรู้ว่าอะตอมกับศักดิ์สิทธิ์แต่งงานกัน ตนจึงงอนศักดิ์สิทธิ์และเจ้านายหนักกว่าเก่าและตัดขาดกับเจ้านาย
* **[[เต่า เชิญยิ้ม]]** รับบท **ศักดิ์สิทธิ์ สิทธิ์ทอง** เป็นชาวจังหวัดฉะเชิงเทรา เป็นคนความจำสั้น จำคนไม่ค่อยได้ มีความรู้และชอบบูชาพระเครื่อง  ของหลวงปู่ขมตลอด มีกุมารทองชื่อ มาริโอ้ ต่อมาเปลี่ยนชื่อเป็นลูกโอ้ แอบชอบส้มจี๊ดอยู่ ล่าสุด เขามักจะยื่นฟันปลอมในปากออกมาหลอกทุกคน และโดนล้อว่า **ไอ้หลอ** ในตอนอวสานตนแต่งงานกับอะตอม เขาจึงเลิกใส่ฟันปลอมและหายปากเหม็น แต่ประกิตที่เป็นลูกน้องของอะตอมมาขัดขวางและไม่ปลื้มที่ทั้งคู่แต่งงานจึงงอนไม่หาย
* **[[ลักขณา อมิตรสูญ|ลักขณา วัธนวงส์ศิริ]]** รับบท ต้อม หรือ **อะตอม นารา** เป็นชาวจังหวัดสุราษฎร์ธานี เปิดร้านนวดในตลาดนัดที่นัดกับนัดขาย กางเกงยีนส์อยู่ และเป็นเจ้านายของประกิตในตลาด เป็นคนขี้สงสาร เหตุที่ต้องเรียกชื่ออะตอมแทนต้อม เพราะอะตอมเคยติดยามาก่อน เกลียดผู้ชายเจ้าชู้ เนื่องจากเคยถูกผู้ชายหลอกให้ไปมีอะไรกันแล้วก็ทิ้งไปเลย กับเป็นคนอคติเรื่องอดีตตลอด โดยอะตอมเป็นเพื่อนสนิทกับส้มจี๊ด พอน้ำหวานย้ายออกไป อะตอมย้ายมาบ้านเช่าส้มจี๊ดแทน แต่ถูกส้มจี๊ดหลอกตลอด แต่อะตอมก็ทะเลาะกับส้มจี๊ดทีไรชนะทุกที และจีบจอร์จแข่งกับส้มจี๊ด และคบหาดูกับจอร์จอย่างเป็นทางการ และเคยมีแฟนที่เป็นคนอังกฤษชื่อ เซมัสเตียน เป็นคนโง่แบบไม่มีใครเทียบได้ ถูกส้มจี๊ดหลอกด่าบ่อย ๆ แล้วท่านชายปลอมตัวเป็นหมอดู หลังจากเลิกกับจอร์จไปได้ไม่นาน บอกว่าเนื้อคู่คือ นัดเท่ แล้วต่อมาท่านชายช่วยนัดเท่ และบอกอะตอมอีกว่าเนื้อคู่ของอะตอมชื่อเหมือนลิง ซึ่งคือ ประกิต แล้วอะตอมถึงกับรับไม่ได้ พยายามคิดว่าเนื้อคู่ของตนคือ นัดเท่คนเดียว แต่นัดเท่ผลักตนไปจูบประกิต เพราะนี่เป็นจุดพลิกผันที่ประกิตมีใจให้ตนแต่ตนไม่ชอบเพราะว่าหน้าเหมือนหมาแคระ และเป็นแฟนกับประกิตในอุดมคติของประกิตแต่ในความจริงเป็นไปไม่ได้ พอจอร์จมาขอคืนดีตนก็ให้อภัยแต่ประกิตมาขัดขวางและไม่ปลื้มอย่างแรง แต่สุดท้ายถ่านไฟเก่าของทั้งคู่ก็มอดดับลง และในตอน *ฉันขอโทษ* ตนเจอโทนี่ (ตอนไทนี่กลับมาเป็นผู้ชาย) จนตนรู้สึกชอบและเผลอจูบปากจนประกิตรับไม่ได้จึงตามคนมารุมกระทืบโทนี่ และหลังจากที่จียอนกลับไทยเธอก็ไปปันใจให้จิม หนุ่มร่างอ้วนผมทองแต่จิมมีภรรยาแล้วประกิตก็รับไม่ได้เช่นกัน พอเห็นจุนซาแล้วรู้สึกชอบและจีบแข่งกับส้มจี๊ดเหมือนตอนที่เคยแข่งจีบจอร์จ จึงตัดใจจากนัดเท่ได้แต่พยายามเท่าไหร่ก็ไม่สำเร็จเพราะประกิตมาคอยขัดขวางจนตนไม่พอใจอย่างหนัก หลังจากที่จุนซาคบกับครูต่าย ตนรังเกียจจุนซาแล้วบังเอิญเจอต๊อดแล้วไปปันใจให้ต๊อดจนประกิตอิจฉาหนักกว่าเก่าและเสียใจมาก เพราะประกิตบอกว่าต่อให้ประกิตบอกรักตนมากน้อยเพียงใด ตนก็จะไม่รักอีกเด็ดขาด แต่สุดท้ายทั้งคู่ก็เป็นได้แค่เจ้านายกับลูกน้อง ในตอนอวสานตนแต่งงานกับศักดิ์สิทธิ์ ศักดิ์สิทธิ์จึงเลิกใส่ฟันปลอมและหายปากเหม็น
* **[[ยศกุล มูลสาร]]** รับบท **พระเคน ธีระยิ่ง วงธาพันธ์** เป็นชาวจังหวัดระยอง ตอนแรกมาทำงานเป็นยามในหมู่บ้าน ที่ พวก 2 นัดอยู่ แต่กลับชอบพกแครอทหรือไม่ก็มะเขือยาวแทนกระบองเป็นประจำ เพราะในอดีตเคยเป็นคนขายผัก โดยเป็นยามที่ไม่รู้จักหน้าที่ แบบมียามเหมือนไม่มี ขนาดตอนมีเรื่องมักชอบมาตอนเรื่องมันจบไป หรือทำอะไรไม่รู้จักเวลา กับทำให้เรื่องหนักกว่าเก่ากับสร้างเรื่องให้หนักขึ้น ปัจจุบันบวชเป็นภิกษุแล้ว เนื่องจากตอนที่แม่มาบอกให้บวช ยามเคนไม่เอาตลอดเพราะกลัวหัวโล้น พอแม่เสียไปไม่นานยามเคนเสียใจเป็นอย่างมาก จึงถูกทุกคนปลอบจนยามเคนเข้าใจ จึงลาออกจากการเป็นยามบวชไปเป็นพระ คอยเตือนสติทุกคนให้มีความเข้าใจ จนชาวบ้านนั้นเคารพพระเคนมากกว่าตอนพระเคนเป็นยาม โดยมีแสกเป็นเด็กวัดประจำตัว พอแสกลาออก ทองอินทร์มาเป็นเด็กวัดคนต่อไป พอทองอินทร์ลาออก สเตฟานมาเป็นเด็กวัดต่อ
* **[[นิทัศน์ สิงหามาตร]] **รับบท **ไทนี่ (ชื่อเดิม : โทนี่) ** ผู้จัดการธนาคารชืือดังที่นัดหล่อกับประกิตทำงานอยู่ มักถูกล้อเรื่องหัวเถิกอยู่เป็นประจำ ตอน รักนะนัด โทนี่ได้ซื้อน้ำยาปลูกผมของส้มจื๊ดมาทำให้ฮอร์โมนร่างกายผลิตฮอร์โมนเพศหญิงมากเกินเลยทำให้เป็นเกย์ และตัดสินใจที่จะเป็นเกย์อย่างเต็มตัวตั้งแต่ตอนที่ไปแตะซิกแพคซี่ที่ 3 ของนัดเท่  จึงเปลี่ยนชื่อจาก **โทนี่** เป็น **ไทนี่** ปัจจุบันทำงานเป็นช่างเสริมสวย ซึ่งทำหน้าที่เดียวกับส้มจี๊ด และเป็นคนที่ดัดจริต จนตนถูกพ่อส้มจี๊ดจับได้ว่าตนแกล้งเป็นกะเทย และในตอน *หล่อเลือก เท่ห์เครียด เกากะเทย* ตนบินไปเกาหลีเพื่อไปหาจียอน และบอกจียอนเรื่องนัดเท่ห์และเอาเบอร์ใหม่จียอนไปให้นัดเท่ห์ ต่อมาก็ศีรษะฟาดพื้นจนแกล้งความจำเสื่อม และในตอน *ชั้นขอโทษ* ตนกลับใจเป็นผู้ชายอีกครั้งและกลับมาใช้ชื่อ **โทนี่** เพื่อจะกลับไปบวชให้พ่อแม่แล้วตนก็ตกหลุมรักอะตอมจนประกิตอิจฉา จากนั้นประกิตไปตามพวกมารุมกระทืบ ต่อมาก็กลับไปคืนดีกับเมียอีกครั้ง
* **[[วริทธิ์ อัมพรรัตน์]]** รับบท **สเตฟาน** เป็นลูกจ้างคนใหม่ของร้านเมียสมหมาย ชอบใส่แว่นกันแดดเวลาทำงาน และมักชอบชมว่าตัวเองหล่ออยู่เป็นประจำ โดนสมหมายด่า **ไอ้ขี้เหร่** กับ**ตูดปลาวาฬ** กับมาเป็นเด็กวัดในพระเคน
* ด.ญ. **[[พาขวัญ สหวงษ์]]** รับบท **ธนิดา ทรัพย์สมบูรณ์ (เนม)** ลูกสาวของนัดหล่อและจูน ปรากฏตัวในตอน *Good Bye*

## ตัวละครที่ไม่ได้ปรากฏตัวแล้ว
* **[[พิมพ์ผกา เสียงสมบุญ]]** รับบท คุณโรส สาวสวยที่มาหลอกผู้ชายว่าโสดหวังเกาะผัวกินเพื่อจะได้สบาย โดยมาหลอกลุงนุ้ยเพื่อหวังเงิน โดยลุงหมายกับนัตหล่อห้ามกับเตือน ถึงกับให้ยามเคนมาหลอกว่า
เป็นเสี่ยเพื่อเอาผิด แต่อาจารย์ป้ามาก่อเรื่องจนแผนแตก จนลุงหมายบอกนัดหล่อว่าปล่อยลุงนุ้ยไปให้โดนหลอก เพราะห้ามกับเตือนแล้วไม่ฟังให้โดนกับตัว พอลุงนุ้ยโดนกับตัวจริงก็เมาเพ้อจนเป็นบ้า แล้วจากนั้นคุณโรสกลับมาอีกครั้งโดยจะแต่งงานกับลุงนุ้ย แต่ผัวกับลูกที่คุณโรสทิ้งมานั้นตามมาหาตัวโรส นัตหล่อกับลุงหมายพยายามบอกลุงนุ้ย คุณโรสก็บอกว่าโสด แล้วผัวกับลูกมาแฉในงานแต่ง ซึ่งผัวนำทะเบียนสมรสมาเป็นหลักฐานกับต่อว่าคุณโรสที่ทิ้งผัวตอนธุรกิจล้มละลายไปว่า ผัวนั้นไม่โกรธแต่โกรธที่คุณโรสทิ้งลูกตัวเองได้ลง จนคุณโรสโดนผัวต่อว่ากับพากลับบ้านในงานแต่ง จนลูกมาเห็นใจ แล้วคุณโรสเสียใจกับสำนึกผิดจนงานแต่งล่ม แล้วคุณโรสก็กลับไป
* **[[อภิญญา สกุลเจริญสุข]]** รับบท อ้น สาวตัวเล็กที่แกล้งปลอมแต่งเป็นทอม มาจากเชียงใหม่เพราะนัดหล่อติดต่อให้นัตเท่ห์มาเป็นคนสอนอ้นเล่นดนตรี ตอนแรกเจอกันทะเลาะกัน แล้วพอนัดเท่ห์จับได้ว่าอ้นปลอมเป็นทอม แล้วนัดเท่ห์แกล้งไปหลอกจูบ จนทั้งคู่มีใจกับแอบคบกัน แต่ทั้งคู่ก็มีปัญหาเรื่องที่อ้นบ้านไกลกัน กับมีปัญหาทะเลาะกันตลอด แต่ก็ดีกันได้ จนตอนทะเลาะกันครั้งสุดท้ายนั้นนัดเท่ห์โทรไปขอโทษแต่ดันทะเลาะหนักกว่าเก่า จากสุดท้ายอ้นบอกเลิก นัดเท่ห์ก็ตกลง ผลออกมานัดเท่ห์ก็เสียใจแต่ทำอะไรไม่ได้แล้วได้แต่เลิกกันไป
* **[[อรจิรา แหลมวิไล]]** รับบท พลอย (ชื่อจริง พชราพร มณนรา) เคยเป็นเด็กฝึกงานในธนาคารของนัดหล่อ แล้วต่อมาผ่านโปร คบหาดูใจอยู่กับราเชนทร์ จนเลิกกันไปในตอน *พระเอกลิเกรอรัก* ต่อมาก็เป็นแฟนกับนัดหล่อ ปัจจุบันเลิกกับนัดแล้ว และเดินทางไปเรียนต่อระดับปริญญาโทที่ประเทศอังกฤษ กับจ้างเพื่อนเกย์มาหลอกเป็นแฟนเพื่อไล่นัดหล่อไป แม้ตนยังรักนัดหล่ออยู่ และได้แต่งงานกับคุณจอร์นที่เป็นฝรั่ง แต่หลังจบงานแต่ง ตนขอเลิกกับคุณจอร์น เพราะยังรักนัดหล่ออยู่ จึงกลับมาอยู่ไทยเพื่อทำใจ พอพบนัดหล่อจึงคิดพยายามบอกเอง แต่ไม่กล้า ถึงกับให้เพื่อนเรียกนัดหล่อมาหาเพื่อตนจะบอกเอง นัดหล่อสงสัยจึงถามแต่เพื่อนก็บอกไม่ได้ เพราะตนกำชับไว้ แต่นัดหล่อไม่รู้กับโดนนัดเท่กีดกันตลอด(กลัวนัดหล่อผิดลูกผิดเมียใคร)พอนัดหล่อได้ฟังจากคุณจอห์น จึงอยากมาคุยกับตน พอคุยกัน แต่คบกันไม่ได้ เพราะตนไปเซ็นสัญญาขอทำงานที่ออสเตรเลีย และจากไป ซึ่งตนก็รู้สึกผิดหวังเรื่องนัดหล่อ ที่ตนควรรีบบอกหรือให้เพื่อนมาบอกนัดหล่อเรื่องตนตั้งแต่ตอนเจอกัน เรื่องก็คงไม่เป็นแบบนี้ 
* **[[ชาวดี เชอร์ม็อค]]** รับบท ปิ่น เป็นลูกค้าประจำของร้านหมูกะทะที่นัดเท่ไปเล่นดนตรีประจำ จึงได้สนิทกับนัดเท่ และเป็นสัตวแพทย์ ขนาดนัดเท่เลิกกับอ้นยังมาปลอบจนนัดเท่เริ่มมีใจแต่ปัจจุบันไปเรียนต่อเมืองนอกแล้ว
* **[[มนต์นรี มนต์ภาณีวงศ์]]** หรือ ฝ้าย fhm gnd 2009 รับบทเป็นฝ้าย (ชื่อจริง ณัฐมณ ญาญิน) คู่ปรับของประกิต ถูกประกิตเรียกว่าหัวสนิมอยู่บ่อยๆ ตายจากอุบัติเหตุในตอน *ใครจะอยู่...ใครจะไป*
* **สมชาย** หมาของลุงสมหมายกับอาจารย์ป้า เลี้ยงรักเหมือนลูก แต่นิสัยเสียชอบก่อเรื่องหนีเจ้าของออกจากบ้านไปไกลๆ หวังฆ่าตัวตายประจำ แต่พลาดตลอด เพราะทุกคนหาตัวพบกับห้ามหรือช่วยได้ทันตลอด จนในที่สุดสมชายก็วิ่งหนีไปโดนรถทับตายตามหวัง
* **[[หทัยวรรณ งามสุคนธภูษิต]]** รับบท **น้ำหวาน นนิกา รัตนาพร** เป็นชาวจังหวัดชลบุรี เป็นน้องสาวบุญธรรมของส้มจี๊ด ซึ่งแม่ของสมจี๊ดขอน้ำหวานมาเป็นลูกบุญธรรมจากตาจ่วน ผู้เป็นเพื่อนสนิท สาเหตุที่มารับเลี้ยงเนื่องจากแม่แท้ๆของน้ำหวานที่ช่วงใกล้เสียนั้น พ่อน้ำหวานไปแทงบอล โดยแม่ส้มจี๊ดบอกให้แทงตามที่ตนบอก แต่ตาจ่วนไม่ทำกับแทงตามความคิดตัวเองจนตกอับกับเศร้า ไม่นานแม่น้ำหวานก็เสีย ตาจ่วนก็เมาจนเพ้อไปมาถูกส่งเข้าโรงพยาบาลบ้า โดยเรื่องที่น้ำหวานเป็นลูกบุญธรรมนั้นถูกครอบครัวส้มจี๊ดปิดเป็นความลับ โดยมีเพียงน้ำหวานคนเดียวที่ไม่รู้ ส่วนส้มจี๊ดตอนแรกที่ไม่รู้นั้นแม่ของส้มจี๊ดเลี้ยงน้ำหวานดีกว่าส้มจี๊ดทำให้ส้มจี๊ดเสียคนมาถึงทุกวันนี้ ส่วนน้ำหวานก็ได้ดียิ่งกว่าส้มจี๊ด - เข้ามาเรียนในกรุงเทพมหานคร เนื่องจากหน้าตาดี ผิวขาว ผิดกับส้มจี๊ด จึงเป็นที่อิจฉาของส้มจี๊ด และมักถูกนัดกับนัดหว่านเสน่ห์เป็นประจำ พอตาจ่วนหนีออกมาจากโรงพยาบาลบ้าไปหาน้ำหวานทุกคนพยายามห้ามตาจ่วนแต่ไร้ผล ตาจ่วนมาแฉจนน้ำหวานรู้ หวานเสียใจมากที่ตนเป็นลูกบุญธรรมของครอบครัวส้มจี๊ด เลยตัดสินใจย้ายไปทำงานที่จังหวัดชลบุรี แม้ว่าตนจะไม่ใช่สายเลือดก็ตาม
* **[[ทองขาว มกจ๊ก]]** รับบท **แสก สาโรง มะเส็ง** เป็นชาวจังหวัดสุรินทร์ ทำงานเป็นพนักงานในร้านเมียสมหมาย เป็นคนซื่อ ๆ และคลั่งไคล้ เสก โลโซ เป็นอย่างมาก พอยามเคนไปบวชเป็นพระ แสกจึงเป็นเด็กวัดกับมาทำงานที่ร้านเมียสมหมายไปในตัว จากนั้นก็ลาออกกลับบ้านไป
* **[[ทองอินทร์ รังศิริ]]** รับบท **ทองอินทร์ ทองมา** เป็นชาวจังหวัดสกลนคร ทำงานเป็นคนขับรถจักรยานยนต์รับจ้าง ชอบจอดรถเลยที่หมายทุกที ต่อมาหลังจากที่แสกลาออกไปทองอินทร์มาทำงานเป็นลูกจ้างร้านเมียสมหมาย กับเป็นเด็กวัดให้พระเคนไปในตัว ปัจจุบันลาออกแล้ว โดยปรากฏตัวในตอนสุดท้ายในตอน พ่อพี่ล่ำ และ ลาออกในตอน ต้องตา ต้องใจ
* **[[เรืองฤทธิ์ ศิริพานิช]]** หรือ ริท เดอะสตาร์ รับบท **นอร์ธ**เป็นลูกพี่ลูกน้องของนัดหล่อ ใฝ่ฝันที่จะเป็นหมอ ตอนนี้เป็นนักศึกษาแพทย์ มาอาศัยที่บ้านนัดหล่อเช่นกันกับน๊อต ปรากฏตัวตอนแรก "นอร์ธกับน๊อต" ถูก 2 นัดแกล้งและโดนล้อว่าเตี้ยหรือขาสั้นเป็นประจำ ปัจจุบันได้ย้ายไปอยู่หอพักมหาวิทยาลัย
* **[[ภาคิน คำวิลัยศักดิ์]]** หรือ โตโน่ เดอะสตาร์ 6 รับบท **น็อต** เป็นลูกพี่ลูกน้องของนัดเท่ มีอาชีพเป็นสจ๊วต มาขออาศัยที่บ้านนัดเท่และนัดหล่อเช่นกันกับนอร์ธ
* **[[ภูหิรัณย์ หล่อเสถียรธารี]]** หรือ เซน เดอะสตาร์ รับบท อึนแจ เพื่อนร่วมงานของจียอนและจุนซา
* **[[วรุฒ วรธรรม]]** รับบท ท่านชายอุดม เป็นแฟนใหม่ของส้มจี๊ด แต่ตัวจริงคือคนเก็บขยะและมาเฟีย จากนั้นส้มจี๊ดก็พาตนไปหาพ่อที่บ้านส้มจี๊ด แต่พ่อของส้มจี๊ดไม่เชื่อ แล้วต่อมาก็ขอส้มจี๊ดแต่งงานแต่ส้มจี๊ดรับไม่ได้ เพราะเบื้องหน้าเป็นคนเก็บขยะ แต่เบื้องหลังเป็นมาเฟีย จากนั้นก็ปลอมเป็นหมอดูเพื่อมาดูดวงอะตอม เพราะเนื้อคู่ของอะตอมนั้นเป็นลิง ก็คือนัดเท่ห์
* **[[นลินทิพย์ เพิ่มภัทรสกุล]]** รับบท หญิงเล็ก น้องสาวของท่านชายอุดม ตอนแรกปลอมตัวเป็นคนแก่เพื่อมาขายพวงมาลัยแล้วต่อมาก็ปลอมเป็นผู้ชายเพื่อมาซื้อกางเกงยีนส์ และถูกนัดหล่อจูบจนทุกคนช็อก และตนก็สารภาพว่าตนเป็นผู้หญิงจริงๆ และจีบนัดหล่อแข่งกับอุ๊บอิ๊บ หลังจากที่พ่อนัดหล่อเสียชีวิต แม่นัดหล่อตกใจนึกว่าตนกับนัดหล่อเป็นแฟนกัน จากนั้นตนก็ถูกหมอแหนมจีบ ปัจจุบันกลับไปดูแลครอบครัวที่ต่างจังหวัด
* **[[กรภพ จันทร์เจริญ]]** รับบท จอร์จ แฟนเก่าของส้มจี๊ด จากนั้นก็เลิกกับส้มจี๊ดแล้วไปคบกับอะตอม และในตอน *อยากกลับไปเป็นคนเดิมของเธอ* ตนจึงกลับไปคบกับส้มจี๊ดอีกครั้ง และพอเลิกกับส้มจี๊ดก็ไปคบกับอะตอมจนถูกอะตอมบอกเลิก และในตอน *บร๊ะเจ้าจอร์จ* ตนตัดสินใจกลับมาคบกับอะตอมอีกครั้งจนถูกประกิตอิจฉา
* **[[อารดา อารยวุฒิ]]** รับบท อุ๊บอิ๊บ เลขาที่บริษัทท่านชายอุดม เป็นสาวสวยขาวหมวยน่ารัก แอบชอบพี่นัดหล่อ และไม่ถูกกับใบเฟิร์น นักข่าวรุ่นน้องที่นัดเท่ห์ทำงานอยู่ แต่พอนัดหล่อมีแฟนเป็นจูน (ญาติของจุนซา) และแต่งงานมีลูกด้วยกัน เธอก็ไม่มายุ่งอีก
* **[[วุฒิณี ทองแก้ว]]** รับบท ใบเฟิร์น นักข่าวสาวสวยในบริษัทที่นัดเท่ห์ทำงานอยู่ แอบชอบนัดเท่ห์ แต่พอนัดเท่ห์เป็นแฟนกับจียอน ตนจึงแอบชอบนัดหล่อ บุคลิกของเธอคือชอบทำนิสัยคล้ายคนบ้าจี้ เช่น เต้นกังนัมสไตล์หรือเต้นท่าอีกาจนเป็นลม พอตนเห็นนัดหล่อจูบหญิงเล็กในคราบทอมบอย ตนรับไม่ได้จึงเมา ไม่ถูกกับอุ๊บอิ๊บ เลขาที่บริษัทท่านชายอุดม และจีบนัดหล่อแข่งกับอุ๊บอิ๊บ แต่พอนัดหล่อมีแฟนเป็นจูน (ญาติของจุนซา) และแต่งงานมีลูกด้วยกัน เธอก็ไม่มายุ่งอีกเช่นกัน
* **[[สุมณทิพย์ เหลืองอุทัย|สุมณทิพย์ ซี]]** รับบท พัดชา / ผัดฉ่า รุ่นน้องของพี่ไทนี่ เป็นคนตลก เล่นละครเก่ง ดราม่าเก่ง แกล้งร้องไห้แต่ไม่มีน้ำตา และชอบโกหกทุกคนว่าทะเลาะกับแม่ ขาหัก ตาบอด ครั้งแรกเจอนัดเท่ห์จนจียอนโกรธและงอนนัดเท่ห์เป็นเดือน แต่พอจียอนกับนัดเท่ห์คืนดีกันก่อนกลับเกาหลีก็เจอน้ดหล่อและแอบชอบนัดหล่อมาก พอนัดหล่อกลับจากเชียงใหม่ก็เจอนัดหล่ออีกรอบ และแกล้งร้องไห้เพื่อโกหกว่าตนทะเลาะกับแม่ จากนั้นก็ถูกนัดหล่อสั่งให้ตนนอนกับประกิตจนประกิตรู้ความจริงว่าตนโกหกจึงโดนทั้งสองไล่กลับบ้าน หลังจากที่จียอนประเทศไทยตนก็แกล้งตาบอด จึงโดน2นัดและจียอนกลั่นแกล้งด้วยการกินพริก และครั้งสุดท้ายพอเจอจุนซากับครูต่ายก็แอบปลื้มจุนซาจนอะตอมที่เล่นเป็นคนท้องมาบอกว่าเป็นแฟน จากนั้นประกิตก็เกิดอาการหึงหวงและต่อยหน้าจุนซา แต่พอนัดหล่อมีแฟนเป็นจูน (ญาติของจุนซา) และจุนซากับครูต่ายเป็นแฟนกัน เธอก็ไม่กลับมาที่หมู่บ้านนัดกับนัดอีกต่อไป จากนั้นก็แอบหนีแม่ไปบวชชีที่อินเดียตลอดชีวิตและไม่คิดสึกอีกเช่นกัน
* **[[ภูมินทร์ นภาวุฒิ]]** รับบท คุณต๊อด แฟนใหม่รุ่นน้องของอะตอม ห่างจากอะตอม 7 ปี มีรูปร่างสูง หนวดงาม และถูกประกิตอิจฉาที่ตนไปยุ่งกับอะตอมหลังจากที่จุนซาคบกับครูต่าย ตนก็ตัดสินใจแต่งงานกับอะตอม และต่อมาก็ซื้อนาฬิกาให้อะตอมเป็นของขวัญปีใหม่ พอหลังปีใหม่ตนจึงยัดเยียดให้ประกิตหย่ากับอะตอมและภายหลังอะตอมรู้ว่าต๊อดเป็นเกย์อะตอมจึงบอกเลิกตนทันที
* **[[กชพร นวรัตน์]]**  รับบท **ฟาง** สาวผมสั้นที่ตามมาจีบนัดหล่อเพื่อให้จูนเกิดอาการหึงหวงขึ้นมา โดยปรากฏตัวครั้งแรกในตอน ความในใจ หลังจากที่นัดหล่อและจูนแต่งงานมีลูก เธอก็ไม่มายุ่งอีกต่อไป

## รายชื่อตอน
### พ.ศ. 2550 (ปี 1)

### พ.ศ. 2551 (ปี 2)

### พ.ศ. 2552 (ปี 3)

### พ.ศ. 2553 (ปี 4)

### พ.ศ. 2554 (ปี 5)

### พ.ศ. 2555 (ปี 6)

### พ.ศ. 2556 (ปี 7)

### พ.ศ. 2557 (ปี 8)

### พ.ศ. 2558 (ปี 9 ปีสุดท้าย)

## การออกอากาศซ้ำช่วงอุทกภัยครั้งใหญ่
เนื่องจากในปี พ.ศ. 2554 เกิดอุทกภัยครั้งใหญ่ สถานที่ถ่ายทำละครนัดกับนัด ได้รับผลกระทบ ทำให้ไม่สามารถถ่ายทำละครได้ ทางบริษัทจึงได้นำตอนเก่ามาออกอากาศซ้ำ (ระหว่างวันที่ 4 ธันวาคม 2554 - 8 มกราคม 2555)

## การออกอากาศซ้ำหลังอวสาน

เนื่องจากกลางปี พ.ศ. 2558 หลังจากที่นัดกับนัดอวสานไปไม่นาน ทางสถานีและบริษัทจึงได้นำตอนเก่าของปี 2557 มาออกอากาศซ้ำ (ระหว่างวันที่ 6 มิถุนายน 2558 - 4 กรกฎาคม 2558) เช่นเดียวกับบ้านนี้มีรักที่ออกอากาศซ้ำตั้งแต่วันที่ 5 - 26 กรกฎาคม 2558 ก่อนที่จะย้ายไปออกอากาศทางช่องวัน 31 ในเดือนตุลาคม เพราะว่าละคร,ซีรีส์และซิทคอมจะต้องย้ายไปอยู่ช่องของบริษัทตัวเอง ตั้งแต่ปี 2557 ทำให้ละคร,ซิทคอมและรายการทั้งหมดของเอ็กแซ็กท์-ซีเนริโอต้องย้ายไปออกอากาศทางช่องวัน 31 ช่องโทรทัศน์ของบริษัทจีเอ็มเอ็ม แกรมมี่ เช่นเดียวกับรายการและซิทคอมของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เช่น ระเบิดเถิดเทิง ชิงร้อยชิงล้าน จะต้องไปอยู่ช่องเวิร์คพอยท์ เช่นกัน เพราะก่อนหน้านั้นซิทคอมเรื่อง ลูกพี่ลูกน้อง อวสานไปตั้งแต่วันที่ 27 ธันวาคม 2557 ที่ผ่านมา และซีรีส์เรื่องเซน สื่อรักสื่อวิญญาณก็ออกอากาศครั้งสุดท้ายที่ช่อง 5 ในวันที่ 10 กรกฎาคม 2558 ส่วนซิทคอมเฮง เฮง เฮง ก็ออกอากาศครั้งสุดท้ายในวันเสาร์ที่ 29 สิงหาคม 2558 ก่อนที่จะย้ายไปออกอากาศช่องวัน 31 ในวันเสาร์ที่ 3 ตุลาคม 2558 เช่นเดียวกับซิทคอมเรื่องผู้กองเจ้าเสน่ห์ที่ออกอากาศครั้งสุดท้ายที่ช่อง3 ในวันอาทิตย์ที่ 27 กันยายน 2558 ก่อนที่จะย้ายไปออกอากาศที่ช่องวัน 31 ในวันอาทิตย์ที่ 4 ตุลาคม 2558 โดยย้ายพร้อมกับซิทคอมเรื่องบ้านนี้มีรัก

## เพลงประกอบละคร
### ไตเติลเริ่มเรื่อง
# เพลง **อย่าผิดนัด** แต่งโดย นราธิป ปานแร่ ขับร้องโดย สุกฤษฎิ์ วิเศษแก้ว และ อาณัตพล ศิริชุมแสง * (อัลบั้ม นัดพิเศษ) * (7 มกราคม 2550 - 28 ธันวาคม 2557)
# เพลง **อย่าผิดนัด (Ver.2015)** แต่งโดย นราธิป ปานแร่ ขับร้องโดย อาณัตพล ศิริชุมแสง และ สุกฤษฎิ์ วิเศษแก้ว (3 มกราคม 2558 - 30 พฤษภาคม 2558)

### ไตเติลจบเรื่อง
# เพลง **กลับไปกอดเธอ** แต่งโดย นราธิป ปานแร่ ขับร้องโดย อาณัตพล ศิริชุมแสง * (อัลบั้ม นัดพิเศษ) * (ปี 2550)
# เพลง **อยากถูกเรียกว่าแฟน** แต่งโดย บรรเจิด สินธุ ขับร้องโดย สุกฤษฎิ์ วิเศษแก้ว * (อัลบั้ม I love you too) * (ปี 2551)
# เพลง **มากมาย** แต่งโดย กสิ นิพัฒน์ศิริผล ขับร้องโดย สุกฤษฎิ์ วิเศษแก้ว * (อัลบั้ม Hug Bie) * (ปี 2552)
# เพลง **หายใจบอกรักเธอ** แต่งโดย นราธิป ปานแร่ ขับร้องโดย สุกฤษฎิ์ วิเศษแก้ว * (อัลบั้ม Hug Bie) * (ปี 2552 - 18 สิงหาคม 2556)
# เพลง **คิดถึง...ซึ้งป่ะ** แต่งโดย นราธิป ปานแร่ ขับร้องโดย เรืองฤทธิ์ ศิริพานิช * (อัลบั้ม คิดถึง...ซึ้งป่ะ) * (25 สิงหาคม 2556 - 21 กุมภาพันธ์ 2558)
# เพลง **I miss you** แต่งโดย  พิชิต บัณฑิตเลิศรักษ์ ขับร้องโดย กันต์ธีร์ ปิติธัญ (28 กุมภาพันธ์ 2558 - 30 พฤษภาคม 2558)

### เพลงประกอบส่วนหนึ่งในฉากต่างๆ
# เพลง **ไว้ใจ** ขับร้องโดย อำพล ลำพูน
# เพลง **เกิดมาแค่รักกัน** ขับร้องโดย บิ๊กแอส
# เพลง **ไม่สวย เลือกได้** ขับร้องโดย วิชญาณี เปียกลิ่น
# เพลง **มากมาย** ขับร้องโดย สุกฤษฎิ์ วิเศษแก้ว
# เพลง **เกิดมาแค่รักกัน (Cover Version)** ขับร้องโดย ศิรินทิพย์ หาญประดิษฐ์
# เพลง **จะได้ไม่ลืมกัน** ขับร้องโดย ธงไชย แมคอินไตย์
# เพลง **ไม่อยากได้ยินเสียงเธอ** ขับร้องโดย สหรัฐต์ หิรัญญ์ธนภูวดล
# เพลง **รักได้คนเดียว** ขับร้องโดย จิรัฐชัย ชยุติ
# เพลง **ลืมไปไม่รักกัน (Cover Version)** ขับร้องโดย สุนิตา ลีติกุล
# เพลง **ปลายทาง** ขับร้องโดย บอดี้สแลม
# เพลง **สอนภาษารัก** ขับร้องโดย ซอ จียอน
# เพลง **รักนะคะ** ขับร้องโดย สุกฤษฎิ์ วิเศษแก้ว
# เพลง **Too Much So Much Very Much** ขับร้องโดย ธงไชย แมคอินไตย์
# เพลง **รักแบบไม่ต้องแอบรัก** ขับร้องโดย นท พนายางกูร
# เพลง **นักร้องบ้านนอก** ขับร้องโดย เปาวลี พรพิมล
# เพลง **ความเจ็บปวด** ขับร้องโดย ปาล์มมี่
# เพลง **ทางกลับบ้าน** ขับร้องโดย บอดี้สแลม
# เพลง **เลี้ยงส่ง** ขับร้องโดย โซคูล
# เพลง **คนเดิมของเธอ** ขับร้องโดย สุกฤษฎิ์ วิเศษแก้ว
# เพลง **ชอบก็จีบ** ขับร้องโดย เรืองฤทธิ์ ศิริพานิช
# เพลง **ตั้งใจ** ขับร้องโดย จิรากร สมพิทักษ์
# เพลง **I Love Your Smile** ขับร้องโดย ธนทัต ชัยอรรถ
# เพลง **เจ็บมาจนวันนี้** ขับร้องโดย บอดี้สแลม
# เพลง **คิดถึง...ซึ้งป่ะ** ขับร้องโดย เรืองฤทธิ์ ศิริพานิช
# เพลง **อยากหยุดเวลา (Cover Version)** ขับร้องโดย ปาล์มมี่
# เพลง **ขออนุญาต...ห่วงใย** ขับร้องโดย จารุวัฒน์ เชี่ยวอร่าม
# เพลง **ลมเปลี่ยนทิศ** ขับร้องโดย บิ๊กแอส
# เพลง **มีแต่คิดถึง** ขับร้องโดย ธงไชย แมคอินไตย์
# เพลง **คิดถึงเธอทุกที (ที่อยู่คนเดียว)** ขับร้องโดย เจนนิเฟอร์ คิ้ม
# เพลง **กลับมาเป็นเหมือนเดิมได้ไหม** ขับร้องโดย เครสเชนโด้ (Cover By กรภพ จันทร์เจริญ)
# เพลง **คุณและคุณเท่านั้น** ขับร้องโดย ธนทัต ชัยอรรถ
# เพลง **จะรักจนกว่าจะรู้** ขับร้องโดย วราวุธ โพธิ์ยิ้ม
# เพลง **โอ๊ะ โอ๊ย (Cover Version)** ขับร้องโดย กรณ์ภัสสร ด้วยเศียรเกล้า
# เพลง **เพียงข้างหลัง** ขับร้องโดย ปองศักดิ์ รัตนพงษ์ Feat. ชลาทิศ ตันติวุฒิ
# เพลง **แฟนคนอื่น** ขับร้องโดย วงมะลิ
# เพลง **Play Girl** ขับร้องโดย ส้ม อมรา Feat. โจอี้ บอย
# เพลง **วันนี้ฉันมีเธอ** ขับร้องโดย สุเมธ & เดอะปั๋ง (Cover By อาณัตพล ศิริชุมแสง)
# เพลง **ขอใจเธอแลกเบอร์โทร** ขับร้องโดย หญิงลี ศรีจุมพล (Cover By ซอ จียอน และลักขณา อมิตรสูญ)

## อ้างอิง

## แหล่งข้อมูลอื่น
* หน้าหลักของละครนัดกับนัด 

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเอ็กแซ็กท์และซีเนริโอ
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2550
หมวดหมู่:ซิตคอมไทยในคริสต์ทศวรรษ 2000
หมวดหมู่:ซิตคอมไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2558